gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl fr gl gl gl pt gl gl gl gl gl gl de en sv fr de de gl gl gl gl gl gl gl es gl gl gl gl gl gl gl gl gl gl pt gl pt en ca gl gl pt
Vieiros: Galiza Hoxe - Máis de 600 millóns de investimento e sen espazo para contedores
Martes, terza feira, 27 de setembro de 2022
Déficit grave no porto exterior da Coruña
A actividade económica neste eido quedará freada, segundo recoñeceu o presidente da Autoridade Portuaria. Para a CIG, isto confirma que a iniciativa foi pensada unicamente como manobra especulativa inmobiliaria.
Redacción - 17:00 08/11/2007
Tags: Autoridade Portuaria CIG contedores Henrique Tello porto exterior
Os grandes portos do mundo teñen no comercio de contedores unha das súas principais actividades e á vez unha das fontes de ingresos máis importantes. A evolución do transporte marítimo neste sentido motiva que cada ano os peiraos incrementen ademais o seu volume de actividade no tráfico de contedores. Un volume de negocio que actúa como estímulo para a área de influencia dos portos, e que require de espazos necesarios e da previsión do aumento constante da actividade.
Paradoxalmente, o porto exterior da Coruña, onde se investirán máis de 600 millóns de euros, desde o principio nace eivado para competir neste mercado. O propio presidente da Autoridade Portuaria, Macario Fernández Alonso, recoñeceu esta semana o déficit dos novos peiraos coruñeses neste ámbito. A futura dársena, de case un quilómetro de lonxitude, non prevé acoller os contedores. Fernández Alonso explica que só abranguerá "o molesto da cidade", en referencia entre outros ao petróleo e carbón. O responsábel da Autoridade Portuaria da Coruña indicou que de xeito provisional poderá aproveitarse o porto actual, pero non habería plans de futuro ao respecto do peirao exterior.
Freo ao desenvolvemento económico da comarca
"É un obstáculo infranqueábel para que o porto exterior poida chegar a converterse en revulsivo para o desenvolvemento económico e industrial da comarca", láianse desde a CIG. Para a formación sindical, as afirmacións de Macario Fernández Alonso "condenan á Coruña a seguir sen o tráfico de contedores necesario para o despegue do seu porto".
Para a CIG, esta situación confirma que a construción do porto exterior en Punta Langosteira, deseñouse principalmente como operación de especulación inmobiliaria, no canto de existir un plan rigoroso para a súa conversión en motor de crecemento da comarca.
Sobre o tema pronunciárase tamén esta semana Henrique Tello, tenente de alcalde e responsábel de Promoción Económica, quen subliñou que A Coruña non pode renunciar a este potencial de negocio e sinalou que os apenas 4 mil metros cadrados dos que se dispón no peirao actual xa non cobren unha demanda que multiplica por moito a dispoñibilidade. Tello anunciou que esixirá no consello de administración da Autoridade Portuaria que se corrixa a situación.
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Caixa Breogán e o Pastor pasan as probas de resistencia Edición xeral
A morosidade nos créditos concedidos por bancos e caixas sobe aos niveis máis altos dos últimos 15 anos Edición xeral
Tradición furancheira en pé de guerra Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto